Siri ini mengandungi olahan dramatik berdasarkan pengalaman saksi.
Sebahagian kejadian dan watak telah diubah dan digabungkan.
Siri ini mengandungi tiga bahagian dan setiap satu episod
perlu ditonton dan difahami berdasarkan konteks keseluruhan siri ini.
Setiap orang mempunyai rahsia.
Tugas kami adalah membongkar rahsia itu
dengan apa saja cara.
Sebagai wartawan News of the World, kami siasat semua.
Tak peduli siapa mereka.
Pelakon,
atlet bola sepak,
model,
malah kerabat diraja.
Tak kira siapa.
Semua orang ialah sasaran.
Pada tahun 1990-an,
saya seorang model yang kerap ke luar negara.
Pada suatu malam, saya terbang pulang ke London.
Ia lewat malam.
Selepas mendarat, saya naik teksi untuk pulang ke rumah dan…
Saya bersemangat. Baru balik dari percutian indah.
Saya sangat gembira.
Siapa sahaja anda, kami akan intip dan tangkap jenayah anda.
Segalanya diambil gambar dan dirakam.
Kemudian, sebaik sebelum berita dicetak,
kami perlu buat satu panggilan akhir.
Sewaktu saya tiba di rumah,
saya nampak lampu mesin jawab panggilan berkelip
menandakan saya terima mesej suara.
Ia daripada wartawan di News of the World.
Ia bukan panggilan yang mudah bagi kedua-dua pihak
dan biasanya mereka putuskan talian
atau menolak untuk beri komen.
Mesej itu menyatakan bahawa saya akan muncul
dalam News of the World pada keesokan pagi
berkenaan kes dadah
dan jika saya ada sebarang komen.
Saya cuma…
Saya cuba duduk dan bertenang.
MESEJ, PANGGILAN
Kami tahu hidup mereka akan berubah. Mereka juga menyedarinya.
Jadi, kami hampir mengasihani mereka.
Waktu itu, saya terduduk di atas lantai dalam keadaan yang sangat terkejut.
Saya tak tahu… Minda saya tak dapat memahami
situasi yang sedang berlaku.
Saya tertanya-tanya, "Apa semua ini? Apa yang mereka cakapkan?"
MODEL, JODIE AMBIL KOKAIN
EKSKLUSIF! MUKA SURAT 8 & 9
Saat itu, seluruh badan terasa
kaku dan seram sejuk.
Sungguh panik.
Cuba untuk bertahan dan tertanya-tanya,
"Apa yang telah berlaku?"
EKSKLUSIF DUNIA URUS NIAGA KOKAIN TULISA
Hidup saya musnah.
Ia dah berakhir.
Saya hanya mahukan hidup saya semula.
Jika telefon anda berdering di rumah
pada lewat malam hari Jumaat atau pada pagi Sabtu,
anda akan berharap ia bukan daripada Mazher Mahmood.
Sheikh Palsu.
Perbicaraan Mazher Mahmood, wartawan dikenali sebagai Sheikh Palsu
telah dibuka di Mahkamah Old Bailey.
Ia sukar dipercayai, tapi boleh dipercayai.
Ia tak mungkin palsu.
Selama 30 tahun, dia bebas menyembunyikan identitinya.
Sifat tanpa nama dan kerahsiaannya
ialah kunci kepada seluruh tindakannya.
Wartawan yang menggelar dirinya "Raja Pengintip",
muncul di mahkamah setiap hari dengan memakai penutup muka.
Dia tak berhati perut, tak jujur
dan tak berperikemanusiaan.
Mazher Mahmood ialah dalang bagi setiap berita gempar tabloid.
Contohnya, membongkar kegiatan mengatur perlawanan kriket Pakistan
dan rancangan penculikan Victoria Beckham.
Maz mempergunakan orang
yang tiada kekangan kewangan.
Jika berjaya, dia boleh mendapat bahagiannya.
Saya tak nak akuinya,
tapi dia sangat mahir menjalankan kerja.
Nak letak di bawah meja, Paul?
Awak masuklah dulu.
Orang akan fikir ia tak pernah berlaku,
tapi ia memang berlaku.
Memang kedengaran pelik
dan anda mungkin tak percaya, tapi ia memang benar-benar berlaku.
Mari kembali ke tahun 1990-an.
Saya dipenjara kerana kes penipuan.
Selepas dibebaskan, saya tiada kerja,
tapi saya mahu jadi wartawan.
Jadi, saya hubungi Mazher Mahmood.
Dia belum digelar Sheikh Palsu, tapi Mazher Mahmood.
Dia tanya, "Awak nak kerja dengan saya?
"Jumpa saya dan bawa beberapa berita."
Pada waktu itu, saya dikenali sebagai Penghantar Piza,
orang yang selalu beri maklumat.
Suatu malam, saya terima panggilan daripada seseorang bernama Dr. Rangwani.
Dia seorang pegawai perubatan berusia 62 tahun yang dihormati,
sudah berkahwin dan mempunyai dua orang anak, dari Solihull, Birmingham.
Dia berkata, "Dengar sini.
"Saya ada masalah dengan teman wanita saya."
Dia menjalinkan hubungan selama 15 tahun
dan wanita itu mendakwa
dia ialah bapa kepada tiga anak lelakinya.
Hal ini boleh menjejaskan
nama baik dan kerjayanya.
Kemudian, Dr. Rangwani berkata,
"Awak pernah dipenjarakan."
Saya jawab, "Ya."
Dia tanya, "Ada kenal mana-mana pembunuh?"
"Saya ada kenal beberapa orang."
Dia kata, "Saya nak dia mati!"
Saya kata, "Okey, saya akan cari jalan."
Saya perlu buat keputusan.
Pertama, sama ada
laporkan kepada polis,
yang mana…
satu tindakan yang wajar
atau beritahu Maz.
Jadi, saya telefon Maz.
Dia kata, "Ini rancangan saya.
"Saya akan datang ke Birmingham."
"Kita akan tempah bilik di Hotel Hyatt, Birmingham.
"Saya akan menyamar sebagai pembunuh upahan itu."
Rangwani takkan terbayang langsung
bahawa dia ialah wartawan News of the World.
Perkara pertama yang Maz akan buat pada setiap penyamaran
adalah pasang pepijat dari lantai hingga ke siling.
Kemudian, tugas saya adalah bawa Rangwani ke pertemuan itu.
Kami tiba dan masuk ke dalam bilik itu.
Saya pandang ke sekeliling bilik.
Perkara paling jelas yang saya nampak ialah beg barang mandi
diletakkan di atas meja.
Kami perlu tangkap Rangwani dengan bukti kukuh.
Kami perlu dapatkan rakaman.
Kita boleh lihat dengan jelas dalam rakaman itu
bahawa Rangwani mahukan perempuan simpanannya dibunuh.
Sejujurnya, ia mengejutkan.
Mahu ia nampak macam kemalangan?
Terpulang awak nak buat apa. Saya serahkan segalanya kepada awak.
Awak mahu dia mati?
Ya, lenyap daripada hidup saya.
Maz kata, "Okey, lima ribu paun tunai.
"Bayar separuh pendahuluan
"dan separuh lagi selepas kerja selesai."
Beberapa hari kemudian,
kami aturkan pertemuan untuk ambil duit daripada doktor itu.
Kami letak van dekat tempat pertemuan
di mana orang kami bersembunyi dengan kamera.
Kami perlu rakam Dr. Rangwani serahkan duit itu.
Itu ialah bukti penting rancangan pembunuhan itu.
Kemudian, Rangwani sampai.
Maz tanya Dr. Rangwani,
"Di mana duit itu?"
Dia keluarkan satu sampul surat.
Sukar dipercayai.
RAKAMAN PENYAMARAN
Itu bayaran awak, ya?
Ia bukti kukuh rancangan pembunuhan itu.
Kemudian, Maz berkata,
"Baik, kami akan telefon apabila selesai."
Rakaman itu agak bergegar,
tapi kami perlu rakam reaksi doktor itu.
Sewaktu dia berjalan balik,
Rangwani mengangkat genggaman untuk meraikan kejayaannya.
Maz berkata, "Kita berjaya."
Kemudian, hari Jumaat berlalu.
Sabtu pagi, Maz telefon saya. Dia kata, "Okey, semua dah sedia.
"Apabila dia telefon awak,
"beritahu dia yang kerja itu akan diselesaikan hari ini."
Dia kata, "Buat ia nampak realistik.
"Apabila dia telefon, lari sehingga tercungap-cungap.
"Okey? Awak perlu kedengaran tertekan.
"Rakam perbualan telefon dan pastikan realistik."
Dia telefon tengah hari itu
dan saya takkan lupa perbualan itu.
Saya jawab telefon dan tekan rekod.
"Ya. Ya, doktor."
Dia tanya, "Dah selesai?"
Saya kata, "Apa dia?"
"Dia dah mati? Dah selesai?"
Saya jawab, "Ya, dah selesai."
Dia ditahan pada tengah hari Sabtu,
berita disiarkan pada Ahad
dan ia jadi berita utama.
Doktor simpan dadah dan picagari untuk bunuh mangsa
oleh MAZHER MAHMOOD
Dr. Rangwani seorang yang disegani.
Namun, hakim, Tn. Justice Alliott
berkata bahawa dia telah mereka-reka jalan cerita penipuan
demi menyembunyikan jenayahnya
dan tak menunjukkan sikit pun kekesalan.
Selepas Dr. Rangwani didapati bersalah,
dia dihukum penjara selama tujuh tahun.
QUEEN ELIZABETH II MAHKAMAH
Saya berterima kasih kepada Maz. Walaupun saya bekas banduan,
saya dapat bekerjasama dengannya dan hasil daripada kerjasama itu
mengembalikan keyakinan saya
bahawa saya melakukan kerja yang bermanfaat.
Lama saya berkhidmat sebagai polis.
Tak sangka kes begini akan dibicara di mahkamah
kalau bukan kerana…
cara ia disiasat oleh wartawan akhbar.
Tahun 1990-an merupakan era kegemilangan kewartawanan tabloid.
Bayangkan dunia tanpa Internet dan telefon pintar.
Akhbar ialah satu-satunya sumber untuk mendapatkan berita.
Jadi, kami mempunyai kuasa
untuk membentuk corak pemikiran rakyat.
Jangan pandang rendah kepada
kehebatan News of the World pada tahun 1990-an.
Ia popular. Ia akhbar yang menjadi buah mulut orang.
Ia akhbar Ahad yang terlaris di dunia.
Sentiasa ada berita skandal, selebriti
atau ahli politik yang melakukan jenayah
yang boleh diketahui melalui News of the World.
EKSKLUSIF! RAHSIA MEMALUKAN ATLET BOLA SEPAK
BINTANG POP TERLIBAT DALAM PERGADUHAN
SAYA HAMIL HASIL HUBUNGAN DENGAN AHLI PARLIMEN
BERITA ANTARABANGSA
Saya dan Mazher sama-sama penyiasat yang menyamar
untuk News of the World,
namun kami sungguh berbeza.
Tugas saya melariskan akhbar, menghiburkan dan melayani pembaca.
Dia pula sebagai malaikat penghukum yang memenjarakan penjenayah.
Namun, dia tak bergaul dan keluar minum dengan kami.
Dia sentiasa bersama pasukan kecilnya.
Saya benar-benar mahu rapat dengan dia dan curi kenalannya.
Saya pernah datang kepadanya dan kata,
"Saya teringin bekerja dengan awak."
Jawapan dia,
"Tak, itu takkan berlaku."
Saya dalam pasukan Maz.
Ia sesuatu yang patut dibanggakan.
Dia ibarat seorang ejen pengintip rahsia,
lelaki misteri.
STEVE BURTON JURUGAMBAR NEWS OF THE WORLD
Kami tak dibenarkan meletakkan gambar Maz di sembarangan tempat.
Jelas sekali, wajahnya muncul dalam banyak gambar,
tapi kami akan serahkan ke Jabatan Foto
dan mereka akan tutup matanya dengan pen dakwat hitam.
Mazher sangat suka menyamar.
Dia suka berlakon.
CHRISTINE HART PENYIASAT PERSENDIRIAN NEWS OF THE WORLD
Dia ada aura seorang kanak-kanak,
seperti seorang putera kecil.
Dia guna sifat kanak-kanak itu
untuk jayakan penyamarannya, seperti budak memakai kostum.
Saya dan Maz sangat rapat. Kami bagaikan isi dengan kuku.
STEVE GRAYSON JURUGAMBAR NEWS OF THE WORLD
Saya banyak membantu Maz.
Berpakaian orang Arab.
Berpakaian wanita.
Tolong pasang pepijat di rumah.
Saya buat segalanya untuk dia.
Ahli pasukan Mazher
terdiri daripada orang-orang pelik.
Mereka tak bergaul dengan masyarakat dan juga orang luar
kerana dia juga orang luar.
Pada waktu itu,
Maz satu-satunya wartawan Asia di News of the World.
Pada zaman itu,
wartawan Asia terhad dalam menulis berita.
Maz hanya boleh menulis kisah orang Asia
atau kisah tentang sifat rasis.
Jika Maz nak menulis kisah selebriti
atau kerosakan akhlak institusi British,
penyunting akan penuh dengan persoalan.
Mereka tak faham bagaimana wartawan Asia atau kulit Hitam
boleh melakukan perkara yang sama terhadap sasaran kulit putih.
Jadi, dia putuskan untuk mengubah persepsi tersebut.
Dia belajar untuk melakukannya sehabis baik,
demi mencapai kemahuannya.
Maz dapat satu idea. Sheikh Palsu.
Ia sebenarnya idea yang sangat bijak.
Waktu itu, menjadi kebiasaan
bagi orang Arab yang sangat kaya datang ke London.
Mereka memindahkan
kekayaan luar biasa mereka ke sini
sehingga mereka mampu buat apa mereka mahu.
Mereka membelanjakan wang dan harta sesuka hati.
Jika kita berada dekat dengan mereka, kita memang akan rasa kagum.
Memandangkan masyarakat tak terdedah
dengan budaya Arab dan Sheikh,
apa yang mereka buat,
bahasa dan pergerakan mereka,
saya rasa Mazher anggap orang ramai akan bersikap prejudis.
Jadi, Maz dengan bijaknya
menggunakan budaya pemikiran itu.
Dia sedar dia boleh mempergunakan perbezaan bangsa
sebagai senjata utamanya.
Salah satu cara biasa dia dapatkan cerita
adalah melalui talian
yang sentiasa diiklankan,
saban minggu dalam News of the World.
"Anda tahu sebarang skandal yang boleh disiasat oleh Mazher Mahmood?
"Hubungi kami!
"Bayaran kami lumayan."
Ia beri dorongan kepada ramai orang
untuk buat panggilan.
Usaha Mazher Mahmood untuk menjadi Sheikh Palsu
ialah sebuah proses
dan dia bermula dari bawah.
Dia tak boleh terus hasilkan berita sensasi selebriti
sebelum mencuba kebolehannya.
Saya rasa salah satu cara yang dia buat
adalah dengan menyiasat orang yang kurang terkenal.
Mungkin orang yang lebih mudah
dimanipulasi ke dalam situasi yang dia cipta.
Suatu hari, dia terima panggilan. Ada maklumat berkenaan Emma Morgan.
Maklumat yang menarik.
Emma Morgan salah seorang model terkenal Page Three waktu itu
dan kami dengar dia ambil dadah.
SEKSI
Ia situasi yang sesuai untuk Maz mencuba watak Sheikh Palsunya.
Waktu itu, saya berusia 24 tahun
dan saya model tanpa pakaian pada tahun 1990-an
untuk semua tabloid, The Sun dan News of the World.
Page Three memaparkan model tanpa pakaian
pada muka surat tiga, akhbar The Sun.
Biasanya orang akan tanya, "Kenapa buat begitu?"
Tapi, ia popular.
Boleh dikatakan, model Page Three zaman dulu
ibarat Love Island zaman kini.
Mereka tak mendedahkan dada,
tapi mereka mendedahkan punggung, betul?
Lebih kurang begitulah. Mendedahkan tubuh.
Saya berbincang dengan Mazher dan katanya,
"Kita perlukan rancangan untuk dedahkan kegiatannya."
Dia kata, "Bagaimana dengan kalendar? Macam bagus."
Tawarkan ribuan paun.
Saya telefon Emma.
Saya kata, "Kami ada peluang hebat untuk awak."
Saya beritahu ada orang Arab terlibat.
Saya fikir saya sangat bertuah.
Saya terharu dan teruja.
Ia memang impian saya.
Rasa macam dapat durian runtuh.
Saya sangat teruja.
Saya tanya Maz,
"Bagaimana nak beri dia kokain?"
Kami terbang ke Lanzarote.
Kami mendarat dan berjalan ke balai ketibaan.
Kemudian, saya ternampak seseorang yang saya kenal.
Nama dia Billy.
Maz beritahu saya,
pemberi maklumat itu ialah seorang lelaki bernama Billy.
Billy ialah kawan Emma.
Saya kenal Billy semasa penggambaran di Lanzarote sebelum ini.
Saya tanya, "Buat apa di sini?"
Dia jawab, "Saya pengawal awak."
Saya fikir, "Oh, Tuhan! Sheikh itu upah pengawal untuk saya."
Ia buat saya rasa sangat istimewa.
Maz kata, Billy akan bekalkan dadah.
Saya tiba di hotel.
Steve lambai saya pergi dan kata, "Pesanlah apa saja awak mahu.
"Sheikh itu akan bayarkan segalanya untuk awak.
"Tiada permintaan yang sukar."
Apabila tiba di hotel,
saya telefon Maz dan kata,
"Dia dah sampai. Masa untuk mulakan operasi."
Kami perlu rakam suara dan video.
Kami perlukan rakaman.
Jika tidak, kami takkan ada berita.
Kemudian, Mazher masuk ke dalam bilik hotel itu,
sementara saya cari tempat letak kamera.
Ada sebuah radiator dengan kekisi kayu bersilang.
Saya letak kamera di dalamnya.
Maz buat-buat meletakkan kokain.
Dia buat begini. Sempurna!
Sangat sempurna.
Bilik itu dah sedia.
Kamera dah sedia,
perakam suara dah sedia, semua sudah.
Kami hanya perlukan…
Emma masuk ke situ.
Saya berjalan di koridor.
Sebelum ketuk pintu, saya sangat berdebar-debar.
Saya ketuk pintu.
Apabila Emma masuk, Maz menyambut dia.
Dia tak berjubah. Hanya memakai sut
dan menyambut Emma dengan kedua-dua tangannya,
seperti seorang putera Arab.
Dia sentiasa puji berlebihan.
"Saya rasa awak cantik.
"Awak pasti menawan. Sangat menawan dalam kalendar."
Dia berpakaian sangat segak.
Saya perasan kulitnya bersih.
Kukunya sangat rapi.
Dia pakai jam tangan besar berwarna emas.
Saya fikir dia lelaki yang berkelas dan berkarisma.
Ada champagne di situ.
Billy juga ada di dalam bilik itu.
Suasana di dalam bilik hotel itu sangat aman,
tapi saya rasa resah.
Saya risau tentang kamera
kerana ia boleh jatuh ke atas lantai.
Mungkin bateri lemah
saat dia baru nak sedut kokain itu.
Saya risau sepanjang masa sebab operasi ini mesti berjaya.
Tiba-tiba saja Billy berkata, "Awak nak kokain?"
Emma kelihatan…
tidak terkejut, tapi nampak seperti
nak cakap, "Biar betul?"
Saya rasa dia agak terkejut. Maz berkata,
"Teruskan. Kami tak kisah. Tiada masalah."
Dia berlakon seperti orang Arab.
Dia lihat saya menolak dan berkata, "Tak apa. Buatlah."
Saya tak ingat butir katanya,
tapi saya didorong untuk ambil kokain.
Saya mungkin pernah cuba kokain beberapa kali sebelum ini,
tapi saya tak pernah menyukainya.
Saya fikir, jika saya menolak,
saya akan terlepas kerja ini.
Jadi, saya ambil sedikit kokain itu.
Saya fikir, dia pasti menyukai saya sekarang.
Maz sangat gembira.
Dia kata, "Kita berjaya."
Taktik Sheikh Palsu menjadi.
Tapi Maz mahukan lebih lagi.
Selepas itu, dia bangun dan keluar ke balkoni kecil,
lalu memanggil saya.
Dia tanya jika saya boleh dapatkan dia sedikit kokain.
Saya agak terkejut. Saya beritahu dia,
"Billy yang…
"Dia kerja dengan awak. Dia jual kokain.
"Mintalah Billy. Saya tiada kokain."
Kemudian, dia pandang mata saya dan kata,
"Saya tak percaya dia. Saya percaya awak.
"Saya lebih suka kalau awak dapatkan daripada Billy
"dan hantar ke bilik saya
"selepas kita makan malam."
Pada tahap itu, saya risau jika saya ke biliknya,
dia mahu meniduri saya.
Jika saya menolak, habislah kerja saya.
Billy beri idea untuk melindungi saya.
Rancangannya ialah…
selitkan kokain itu di bawah celah pintu bilik hotelnya.
Masukkan senyap-senyap,
pergi dan hantar mesej berkata,
"Dah letak di bawah pintu."
Itulah yang saya buat.
TERBONGKAR!
MODEL PAGE 3 AMBIL DADAH!
Dia cuba taktik Sheikh Palsu
dan dia dapati taktik itu menjadi.
Dia berjaya lepaskan diri daripada macam-macam perkara.
Jadi, dia teruskannya.
Saya rasa Mazher Mahmood sangat suka menyamar sebagai Sheikh.
Ia teater kewartawanan.
Jubah Arab Sheikh Palsu itu
ialah cara Mazher Mahmood menyelinap ke dalam dunia kekayaan,
kuasa dan pengaruh.
KAYA WAKTU SIANG, PENGEDAR WAKTU MALAM EKSKLUSIF!
Saya baca seluruh berita sambil menangis.
Saya digambarkan dalam berita itu sebagai pengedar dadah.
Saya macam tak percaya.
Saya tak percaya, tapi kemudian saya tersedar
bahawa Sheikh itu palsu.
Dia wartawan penyiasat yang menyamar
daripada News of the World, bernama Mazher Mahmood.
EKSKLUSIF! OLEH MAZHER MAHMOOD
Saya terkejut, takut,
malu terhadap tanggapan orang ramai...
Saya cuma menangis tanpa henti.
Selepas seminggu berita itu disiarkan,
saya telah diusir oleh tuan rumah saya.
Kontrak saya dengan The Sun ditamatkan.
Saya telefon agensi saya.
Setiap hari kami akan bercakap telefon pada 5.00 petang
untuk berbincang jika ada kerja pada hari berikutnya.
Tiada apa-apa.
Mazher Mahmood sentiasa mempertahankan cara kerjanya.
Ada orang yang mengkritik cara kerja awak,
di mana awak mendorong orang
melakukan jenayah yang mereka takkan buat
sekiranya awak tiada di sana dan menghasut mereka.
Ia berkali-kali menjadi perdebatan.
Simon, awak seorang selebriti. Awak seorang yang terkenal.
Ada carakah untuk saya pujuk awak jual kokain kepada saya?
Saya jamin tiada cara,
tak kira saya berpakaian Sheikh atau Sikh.
Awak takkan jual kokain.
Orang yang kami dedahkan memang sedia ada terlibat.
Jika kita mahu memahami Maz dan apa yang membuat dia
bertindak begitu,
kita perlu selami latar belakangnya.
Saya dan Maz dibesarkan di Birmingham.
Dia lelaki berketurunan Pakistan Asia.
Bapa Maz ialah wartawan Pakistan
BAPA MAZHER
yang bekerja untuk sebuah majalah Urdu
dan hanya boleh menulis kisah komunitinya sahaja.
Maz tak suka batasan yang mengehadkannya kepada akhbar Asia tempatan sahaja
seperti bapanya.
Tapi, apabila dia cuba memasuki arus utama dunia kewartawanan,
ada halangan.
Pada tahun 1980-an, England ialah negara yang tidak bersatu
ORANG PAKISTAN PERGI
di mana sifat rasis menjadi-jadi
dan sangat sukar bagi etnik Asia minoriti
untuk menceburi media arus utama.
Bagi saya, sangat sukar untuk menjadi wartawan.
Saya nak bekerja untuk akhbar tempatan.
Saya ditolak dua tahun berturut-turut kerana tiada pengalaman.
Zaman itu sukar bagi orang Asia.
Saya menjadi mangsa diskriminasi.
Zaman itu, tiada orang Asia dalam bidang media.
Cara dia menceburi bidang ini
menjelaskan segalanya tentang Mazher Mahmood dulu
dan Mazher Mahmood sepanjang kerjayanya sebagai wartawan.
Jelas sekali dari awal,
Mazher Mahmood bersedia untuk melakukan apa yang perlu,
walaupun terpaksa melaporkan kawan dan keluarga
yang ditemui sewaktu makan malam.
Mereka berbual tentang penglibatan dalam video cetak rompak.
Dia bawa maklumat itu ke meja berita dan mereka jadikannya bahan penulisan.
Sekelip mata, dia mendapat jalan ke dalam dunia kewartawanan.
Saya telefon dan kata,
"Saya kenal sekumpulan geng yang hasilkan video cetak rompak. Awak berminat?"
Semestinya mereka berminat dan berkata, "Datang jumpa kami."
Bukankah awak dengar cerita itu
ketika makan malam keluarga? Bagaimana reaksi mereka?
Betul. Tak begitu baik.
Keluarga saya fikir, saya tak patut buat begitu.
Saya dianggap sebagai pengintip polis.
Ya, dia fokus kepada tujuannya.
Mempunyai tekad dan cita-cita.
Dia sanggup buat apa saja yang perlu.
CETAK ROMPAK DIBONGKAR
Selepas berita pertama kegiatan cetak rompak itu disiarkan,
Maz beritahu saya yang ayahnya naik angin.
Dia diugut dibuang keluarga.
Dia dikatakan menconteng arang.
Tapi, Maz tak peduli. Dia hanya pentingkan berita.
Dia berjaya siarkan. Tiada ihsan.
Begitulah dia teruskan kerjayanya.
Tekanan terhadap kami agak tinggi.
Anak-anak generasi pertama yang…
perlu berjaya.
Kuncinya bukanlah kehebatan jawatan,
tapi kuasa yang dimiliki.
Itulah yang ibu bapa kami mahukan.
Maz nampak bidang kewartawanan
sebagai peluang untuk membuat duit.
Tak dinafikan. Duit adalah pendorongnya
kerana duit penentu tahap kejayaan.
Maz seorang yang sangat ketagih dengan berita.
Seperti penagih yang mahukan dos lebih tinggi,
Maz sentiasa perlukan kisah yang lebih sensasi.
News of the World melaporkan berita sukan,
hubungan intim, skandal
dan jika dapat gabungan ketiga-tiganya,
ia akan menjadi sangat sensasi.
Jika anda belum tahu,
Liga Perdana England akan bermula esok.
CHELSEA PEMENANG LIGA F.A.
Bola sepak ialah kisah sensasi buat News of the World.
Kami sentiasa keluar untuk mencari cerita
berkaitan pemain bola sepak.
Biasanya cerita selain sukan.
Waktu itu, Kelab Bola Sepak Newcastle United ialah
salah satu pasukan teratas dalam Liga Perdana.
Maz terima maklumat bahawa pengerusi kelab, Freddy Shepherd
dan timbalan pengerusinya, Doug Hall
yang dikenali sebagai ahli perniagaan dan sudah berkeluarga
terbang ke Marbella selepas meninggalkan perlawanan
untuk berfoya-foya di kelab yang tidak senonoh.
Kami tahu ia akan menjadi berita hangat yang sensasi
kerana bola sepak ialah segalanya bagi orang Newcastle dan peminatnya.
Ia pegangan dan kepercayaan mereka.
Stadium St. James's Park ibarat sebuah gereja besar.
Para pemain ibarat dewa.
Pemimpin pasukan bola sepak pula ibarat ketua paderi agama.
SELAMAT KEMBALI… ALAN SHEARER
Dengan maklumat begitu, skandal tersebut
akan tular ke seluruh media sosial pada zaman kini.
Tapi pada tahun 1990-an,
rakyat hanya dapat tahu rahsia yang disembunyikan
dengan membaca tabloid.
Semua orang tahu yang News of the World
paling mahir dalam mendedahkan skandal.
Itu yang buat mereka beli akhbar.
Itu yang menjadikannya akhbar paling laris di negara ini.
Freddy dan Doug dianggap tak boleh dikritik
dan apa saja kesalahan mereka,
agak mustahil untuk membuktikannya.
Tapi, semakin diberitahu yang ia mustahil,
semakin Maz cuba dedahkannya.
Kami hubungi Doug Hall
dan beritahu, "Kami ada pelanggan, seorang Sheikh kaya
"dari Timur Tengah yang mahu memulakan
"liga bola sepak di Dubai.
"Dia ada duit untuk dilaburkan dan mahu membincangkannya dengan awak."
Doug Hall makan umpan dan kata, "Kita jumpa di Marbella."
Maz suruh saya berlakon sebagai pengawal peribadinya
untuk pastikan saya berpakaian formal.
"Awak sebahagian daripada rombongan,
"jangan kelihatan seperti jurugambar."
Kami semua pergi ke Kelab Marbella.
Maz tempah sebuah vila mewah.
Sangat mahal.
Conrad sebagai pakar teknikal, merakam video.
Dia akan mengawasi rakaman dari bilik sebelah.
Kami letak pelbagai aksesori
seperti beg kertas Bebas Cukai Dubai
dan paip shisha di seluruh vila.
Maz buat begitu untuk cipta ilusi bahawa kami baru tiba dari Dubai.
21:29 MALAM 8 MAC 1998
Nama keluarga saya Tough, T-O-U-G-H.
Saya pernah menjadi askar
selama sepuluh setengah tahun.
Saya sepatutnya dah lama mati, tapi tidak.
Kami tiba di Marbella sekitar 9.30 hingga 10.00 malam.
Douglas dan Freddy beritahu saya,
"Kita ada pertemuan di Kelab Pantai Marbella.
"Kita akan jumpa Sheikh dari Dubai. Itu saja boleh beritahu."
Banyak saya tahu tentang Sheikh.
Saya tahu cara mereka beroperasi,
saya tahu kebiasaan mereka
kerana dalam kerjaya profesional sebagai pengawal peribadi, saya pernah mengawasi
menteri minyak Arab Saudi, Putera Ahmed Zaki Yamani,
lelaki berkuasa di dunia waktu itu
kerana dia mengawal harga minyak.
Sebelum pertemuan, biasanya saya akan siasat orang yang kami akan jumpa
bagi mengetahui latar belakang dan pastikan mereka benar.
Tapi, saya tak sempat.
Jadi saya beritahu mereka,
"Tunggu, saya akan periksa sekejap."
Apabila mereka tiba, kami perasan
yang mereka berdua bawa pengawal peribadi,
Brian Tough yang pakar dalam pengawasan.
Saya fikir, "Habislah! Dia akan tahu dalam sekelip mata."
Saya memasuki vila itu.
"Saya nak tengok-tengok sekejap."
"Boleh, tiada masalah."
Jadi, saya masuk dan periksa.
Ia vila yang sangat mewah.
Saya periksa bilik itu.
Kami fikir, "Alamak, bagaimana jika dia jumpa pepijat?
"Apa kami nak buat?"
Saya meneliti dan teruskan periksa,
mencari sebarang ancaman.
Kami sentiasa peka sepanjang masa.
Jantung saya berdegup kencang.
Tiada apa yang nampak luar biasa di dalam bilik itu.
Kemudian, Douglas dan Freddy masuk.
Freddy dan Doug melalui ruang tamu utama
dan Maz muncul dari biliknya dengan berpakaian jubah.
Saya lihat Sheikh itu dan dia nampak…
Bagaimana nak kata?
Boleh kata "seperti Sheikh."
Jelas sekali mereka tak perasan apa-apa
sebab perkara pertama yang tarik perhatian mereka
ialah beg kertas Dubai.
Maz pandang bawah,
kemudian pandang saya dan kata, "Binatang tak guna!"
"Apa saya cakap?" Dia pandang ke arah
Hall dan Shepherd dan berkata, "Staf, staf, tak guna."
Mereka ketawa.
Saya nampak bersalah dan kutip beg kertas itu.
Freddy dan Doug duduk dan mula minum.
Maz semakin menghayati wataknya.
Dia memetik jari
dan minta sebotol cognac yang sangat mahal
dihantar ke biliknya.
Mereka minum champagne dan brandi.
Mereka minum banyak.
Freddy Shepherd dan Doug Hall percaya semua yang mereka lihat.
Mereka mengkritik para pemain
dan mula bercakap tentang gadis.
Kami tak sangka mereka cakap begitu.
Freddy kata, semua gadis di Newcastle seperti anjing…
dan menghina peminat mereka.
Pada masa yang sama, Conrad mengawasi perbualan itu di bilik sebelah.
Rakaman itu agak kabur.
Kamera tak begitu canggih waktu itu.
Mereka bercakap tentang pelbagai perkara buruk.
Sungguh tak disangka.
Kita masuk dan ada 50 orang gadis di sana.
Tak, masuk saja, minum, ada gadis di sana.
Kita putuskan mahu gadis atau tak.
Maz hanya memainkan peranan seorang putera raja
dan meyakinkan Doug dan Freddy.
Mereka hanya memburukkan imej dengan setiap kata-kata.
Kami tak sangka.
Freddy dan Doug kata, "Mari keluar dan berseronok."
Kami pergi ke sebuah tempat dipanggil Milady Palace.
Tarian seksi, kelab malam.
Ia penuh dengan gadis dan mereka benar-benar menikmatinya.
Malah, Freddy Shepherd beritahu Maz, si Sheikh Palsu
bahawa mereka perlu bertindak berhati-hati di UK
disebabkan tabloid British.
Berlaku kekecohan di Newcastle United malam ini
selepas para pemimpinnya tertangkap dalam intipan tabloid
yang diaturkan oleh Mazher Mahmood dari News of the World,
yang juga dikenali sebagai Sheikh Palsu.
Dakwaan terhadap dua lelaki itu
telah tersebar melalui News of the World
selepas wartawan yang menyamar tangkap mereka di rumah pelacuran.
Akhbar melaporkan mereka sering berfoya-foya sewaktu lawatan kerja.
Mereka didakwa menghina peminat,
menggelar wanita Tyneside anjing.
Pendedahan itu telah mengejutkan para penyokong.
Mereka patut letak jawatan.
Mereka berani cakap begitu tentang wanita.
Perbuatan mereka tak boleh dimaafkan.
Kelab ini wujud kerana peminat,
bukan pengarah.
EKSKLUSIF! MAZHER MAHMOOD
Memang luar biasa. Cara dia tangkap
pemimpin Newcastle yang menghina,
"Semua gadis Newcastle ialah anjing."
Wartawan dunia mengikuti
apa yang Mazher lakukan kepada majalah Sunday.
Pada perlawanan malam tadi, penyokong menunjukkan
kekecewaan mereka dengan melaungkan, "Pengkhianat!"
Pengkhianat!
Mereka berulang kali menggesa mereka letak jawatan
dengan laungan, "Pecat pengarah!"
Pecat pengarah!
Selepas kisah itu disiarkan,
Mazher dinobatkan sebagai Wartawan Terbaik Tahun 1999,
yang mana sangat hebat.
Ia sebuah…
penyiasatan dalam penyamaran sebagai wartawan yang sangat hebat.
Tak mampu ditandingi.
Saya takkan mampu buat sebaik itu.
WARTAWAN KAMI, MAZ MENANG WARTAWAN TERBAIK!
Saya semestinya bangga.
Ia anugerah besar seperti Oscar.
Oscar bagi dunia kerjaya kami.
ANUGERAH INI JATUH KEPADA…
Tiada yang lebih mengujakan
daripada melihat kisah sensasi yang kita bongkar
terpampang di muka depan akhbar
dan seluruh Fleet Street kagum melihatnya.
ANUGERAH AKHBAR BRITISH WARTAWAN TERBAIK TAHUN 1999
Waktu itu, Mazher ialah wartawan dengan bayaran termahal.
Memang patut pun.
Saya sangat mengagumi Maz.
Dia memiliki sesuatu yang orang lain mahukan.
Sanjungan daripada orang yang membaca akhbar,
sanjungan daripada orang berkuasa.
Petik jari saja, dia dapat bayaran untuk sebuah cerita,
sedangkan kami perlu merayu untuk mendapatkannya.
Ia sebuah perlawanan baginya. Dia menang setiap kali perlawanan.
Saya pernah nampak dia memandu kereta cantik
menuju ke restoran mewah.
Jam tangannya jenama Rolex.
Apartmen hebat di Kensington, empat bilik tidur.
Dia wartawan yang berjaya.
Tapi sejujurnya,
dia tak berhati perut.
Dia kejam.
Tiada apa yang mampu menghalangnya.
Sememangnya tiada satu pun yang mampu.
Mazher Mahmood diminta memberikan komen, namun dia tak memberi respons.
News UK diminta memberikan komen, namun tak memberikan respons.
Terjemahan sari kata oleh: Shahira Alena Md Zin
Penyelia Kreatif: Nur Atiqah